smcproject/ml-wiki-sentences huggingface dataset:
മിനോടോർ (Minotaur)  ഗ്രീക്ക് പുരാണത്തിലെ  ഒരു ബീഭത്സജന്തുവാണ്.
ശരീരത്തിന്റെ പകുതി ഭാഗം കാളയുടേയും പകുതിഭാഗം മനുഷ്യന്റേതുമായിരുന്നു.
മിനോടോർ പ്രതിമ- ഗ്രീക് മ്യൂസിയത്തിലെ ശേഖരം
ക്രീറ്റിലെ രാജാവ് മിനോസിന് സാഗരദേവൻ പൊസൈഡൺ അതിസുന്ദരനായ ഒരു കാളക്കുട്ടിയെ സമ്മാനിച്ചു.
ഈ  കാളക്കുട്ടിയെ യഥാവിധി തനിക്കുതന്നെ ബലിയർപ്പിക്കണമെന്നായിരുന്നു പൊസൈഡണിന്റെ കല്പന.
എന്നാൽ കാളക്കുട്ടിയുടെ രൂപഭംഗി മിനോസിനെ ആകർഷിച്ചു.
അയാൾ അതിനെ വളർത്തി വലുതാക്കി.
ക്രുദ്ധനായ പോസൈഡൺ പ്രതികാരം ചെയ്തു.
മിനോസിന്റെ പത്നി പസിഫേയെ, കാളക്കുട്ടിയിൽ അനുരക്തയാക്കി.
ആ ബന്ധത്തിൽ നിന്നു പിറന്ന ഭീകരജന്തുവായിരുന്നു മിനോടോർ.
മിനോസിന് മിനോടോറിനെ കൊല്ലാൻ മനസ്സു വന്നില്ല.
പകരം അതിനെ തടവിലിടാനായി രാജശില്പി ഡെഡാലസിന്റെ സഹായം തേടി.
ഡെഡാലസ് പുറത്തുകടക്കാനാവാത്തവിധം  കുരുക്കുകൾ നിറഞ്ഞ ലാബിരിന്ത് പണി കഴിപ്പിച്ചു.
മിനോടോർ അതിനകത്ത് സ്വതന്ത്രമായി ഓടി നടന്നെങ്കിലും ഒരിക്കലും രക്ഷപ്പെടാനായില്ല.
മിനോസ് യുദ്ധത്തടവുകാരെ മിനോടോറിന് ഭക്ഷണമായി നല്കി.
ലാബിരിന്ത് മാതൃക - ക്രീറ്റിൽ നിന്നു കണ്ടെടുത്ത വെള്ളിനാണയത്തിൽ മിനട്ടോർ ലാബിരിന്തിനകത്ത്- രൂപ കല്പന- ലോഹത്തകിടിൽ ചെതുക്കിയത്  മെഡിസി ശേഖരം, ഫ്ലോറൻസ്
മിനോസിന്റെ ഏക പുത്രൻ  അന്ഡ്രോജിസ് ഏഥൻസിൽ വെച്ച് കൊല്ലപ്പെട്ടപ്പോൾ മിനോസ് ഏഥൻസ് ആക്രമിച്ചു കീഴടക്കി.
ഒമ്പതു വർഷം കൂടുമ്പോൾ ഏഴു യുവാക്കളേയും ഏഴു യുവതികളേയും മിനോടോറിനു ഭക്ഷണമായി നല്കണമെന്ന് ഏഥൻസുകാരോട് കല്പിച്ചു.
ഈ പതിവ് തുടർന്നു പോകെ തേസിയസ് ഏഥൻസ് സന്ദർശിക്കാനെത്തി.
ഏഥൻസുകാരുടെ സഹായിക്കാൻ തീരുമാനിച്ചു.
ഇരകളുടെ കൂട്ടത്തിൽ സ്വയം ഉൾപ്പെടുത്തി.
തേസിയസ്-മിനോടോർ മൽപിടുത്തം
ക്രീറ്റിൽ എത്തിയ ഇരകൾ നാട്ടുകാരുടെ മുമ്പാകെ പ്രദർശിപ്പിക്കപ്പെട്ടു.
കാണികളുടെ കൂട്ടിൽ മിനോസിന്റെ പുത്രി അരിയാഡ്ണിയും ഉണ്ടായിരുന്നു.
അരിയാഡ്ണി പ്രഥമദർശനത്തിൽ തേസിയസിൽ അനുരക്തയായി.
ലാബിരിന്തിൽ നിന്ന് പുറത്തുകടക്കാനുള്ള ഉപായം ഡെഡാലസിൽ നിന്നു മനസ്സിലാക്കിയെടുത്തു.
ഒരു നൂല്പന്തായിരുന്നു സൂത്രം.
അതിന്റെ ഒരു തുമ്പ് അകത്തേക്കു പ്രവേശിക്കുന്ന വാതിലിൽ കെട്ടിയിട്ട് പന്തഴിച്ച് അകത്തു കടക്കണം.
പിന്നീട് അതേ ചരടു പിടിച്ച് തിരിച്ചു വരാമെന്ന് അരിയാണി  പറഞ്ഞുകൊടുത്തു.
ഉറങ്ങിക്കിടന്നിരുന്ന മിനോടോറിനെ മുഷ്ടികളുപയോഗിച്ച്യു ഞെരിച്ചുകൊന്ന ശേഷം(വാളുകൊണ്ടാണ് കൊന്നതെന്നും പറയപ്പെടുന്നു) തേസിയസ് ചരടു പിടിച്ച് പുറത്തെത്തി.
പക്ഷെ  വിജയത്തിമിർപ്പിൽ രക്ഷപ്പെടുമ്പോൾ അരിയാഡ്ണെയെ കൂടെ കൂട്ടാൻ തേസിയസ് മറന്നു പോയെന്നും അതല്ല കടൽച്ചൊരുക്കു പിടിപെട്ട് അവളെ ഇടക്കു വെച്ച് ഉപേക്ഷിക്കേണ്ടി വന്നതാണെന്നും ബഹുവിധ കഥകൾ.
മിന്ത്
മിന്തിനു ഇഗ്ലിഷിൽ midge fly എന്നാണ് പറയുന്നത്.
midge എന്ന പദം മിന്തു പോലെയുള്ള ചെറിയ പ്രാണികളെ കുറിക്കാൻ ഉപയോഗിക്കുന്നു.
ഇവ കൊതുകിനെ പോലെ തന്നെ മനുഷ്യരുടെ രക്തം കുടിക്കുന്നു.
ഇവയ്ക് രണ്ടോ മൂന്നോ മില്ലി മീറ്റർ മാത്രമാണ് വലിപ്പം.
കൊതുകു പോലുള്ള ഒരു തരം ക്ഷുദ്രജീവിയാണ് മിന്ത് .
കൊതുകിന്റെ നാലിലൊന്നു പോലും വലിപ്പം ഇല്ലാത്ത മിന്ത് മനുഷ്യരെ കടിക്കുകയും രക്തം കുടിക്കുകയും ചെയ്യുന്നു.
അസഹ്യമായ വേദനയും ചൊറിച്ചിലും ഉണ്ടാക്കുകയും ചെയ്യുന്ന ഇത് രാത്രിയിലാണ് ഉപദ്രവമേൽപ്പിക്കുന്നത്.
വീടിന് പരിസരപ്രദേശങ്ങളിലായി തുളസിച്ചെടി നട്ടുപിടിപ്പിക്കുന്നതും തുളസി ചതച്ച് വെള്ളം തളിയ്ക്കുന്നതും ഉണക്കിപുകയ്ക്കുന്നതും മിന്തിന്റെ ശല്യം കുറയ്ക്കുന്നതിന് സഹായിക്കുന്നു അവലംബം ↑
മിനോക്സിഡിൽ
ഉയർന്ന രക്തസമ്മർദ്ദത്തിനും കഷണ്ടിക്കും ചികിത്സിക്കാൻ ഉപയോഗിക്കുന്ന മരുന്നാണ് മിനോക്സിഡിൽ .
ഇത് ഒരു ഹൈപ്പർടെൻസിവ് വാസോഡിലേറ്ററാണ്.
ഇത് ഒരു ജനറിക് മരുന്നായി ഗുളിക രൂപത്തിലും ഓവർ-ദി-കൌണ്ടർ ആയും ലഭ്യമാണ്.
ഉയർന്ന രക്തസമ്മർദ്ദം (ഹൈപ്പർടെൻഷൻ) ചികിത്സിക്കുന്നതിനുള്ള  മരുന്നായിട്ടാണ് മിനോക്സിഡിൽ ആദ്യം വികസിപ്പിച്ചെടുത്തത്.
എന്നിരുന്നാലും പുതിയതും കൂടുതൽ ഫലപ്രദവുമായ ആന്റിഹൈപ്പർടെൻസിവ് മരുന്നുകൾ വികസിപ്പിച്ചതിനാൽ ഈ ആവശ്യത്തിനായി ഇത് സാധാരണയായി ഉപയോഗിക്കാറില്ല.
മുടി കൊഴിച്ചിൽ
മുടി കൊഴിയൽ ചികിത്സിക്കാൻ സാധാരണയായി ഉപയോഗിക്കുന്ന മരുന്നാണ് മിനോക്സിഡിൽ.
തലയോട്ടിയിൽ പുരട്ടുമ്പോൾ  പൊട്ടാസ്യം ചാനലുകളെ സജീവമാക്കുകയും രക്തക്കുഴലുകൾ വികസിപ്പിക്കുകയും ചെയ്യുന്നു.
ഈ പ്രക്രിയ രോമകൂപങ്ങളിലേക്ക് കൂടുതൽ ഓക്സിജനും രക്തവും പോഷകങ്ങളും അനുവദിക്കുന്നു.
മിനോക്സിഡിൽ  മുടി വളർച്ചയെ ഉത്തേജിപ്പിക്കുകയും മുടി കൊഴിച്ചിൽ തടയുകയും ചെയ്യും.
ലിക്വിഡ്, സ്പ്രേ എന്നിങ്ങനെ വിവിധ ഫോർമുലേഷനുകളിൽ മിനോക്സിഡിൽ  ലഭ്യമാണ്.
ഇത് സാധാരണയായി ദിവസത്തിൽ രണ്ടുതവണ തലയോട്ടിയിൽ നേരിട്ട് പ്രയോഗിക്കുന്നു.
പല വ്യക്തികൾക്കും ഇത് ഫലപ്രദമാകുമെങ്കിലും, ഫലങ്ങൾ വ്യത്യാസപ്പെടാം, മാത്രമല്ല ഇത് എല്ലാവർക്കും വേണ്ടി പ്രവർത്തിക്കണമെന്നില്ല.
മുടി വളർച്ചയുടെ ഏതെങ്കിലും ഗുണങ്ങൾ നിലനിർത്താൻ മിനോക്സിഡിൽ തുടർച്ചയായി ഉപയോഗിക്കേണ്ടത് അത്യാവശ്യമാണ്.
കാരണം ഉപയോഗം നിർത്തുന്നത് പുതിയതായി  വളർന്നുവന്ന  മുടി നഷ്ടപ്പെടാൻ ഇടയാക്കും.
അവലംബം ↑ ↑ ↑ ↑ 1 2 ↑ ↑ ↑
മിനോയിടോറാസോറസ് ഇംഗ്ലീഷ് വിലാസം https://ml.wikipedia.org/wiki/Minotaurasaurus
കവചമുള്ള ഒരു ദിനോസറാണ് മിനോയിടോറാസോറസ് .
അങ്കയ്ലോസൗർ വിഭാഗത്തിൽ പെട്ട ഇവയുടെ ഫോസ്സിൽ കണ്ടുകിട്ടിയിട്ടുള്ളത് മംഗോളിയയിൽ നിന്നുമാണ്.
ഫോസിൽ ആയി ലഭിച്ചിട്ടുള്ളത് ഒരു തലയോട്ടി മാത്രം ആണ് .
http://www.prehistoric-wildlife.com/species/m/minotaurasaurus.html Archived 2017-05-15 at the Wayback Machine .
മിനുസ ചിത്രശലഭതിരണ്ടി ഇംഗ്ലീഷ് വിലാസം https://ml.wikipedia.org/wiki/Gymnura_micrura
കടൽ വാസിയായ ഒരു മൽസ്യമാണ് മിനുസ ചിത്രശലഭതിരണ്ടി അഥവാ തപ്പുതിരണ്ടി അഥവാ Smooth butterfly ray.
( ശാസ്ത്രീയനാമം : Gymnura micrura ) .
മിനോതി വിവേക് ആപ്‌തെ ഇംഗ്ലീഷ് വിലാസം https://ml.wikipedia.org/wiki/Minoti_Apte
ഒരു ഇന്ത്യൻ വംശജയായ ഓസ്‌ട്രേലിയൻ പാൻക്രിയാറ്റോളജി ഗവേഷകയാണ് മിനോതി വിവേക് ആപ്‌തെ OAM FAHMS  കൂടാതെ സൗത്ത് വെയിൽസ് സർവ്വകലാശാലിയിലെയും ഓസ്‌ട്രേലിയയിലെ ന്യൂ സൗത്ത് വെയിൽസിലെ ലിവർപൂളിലുള്ള ഇൻഗാം ഇൻസ്റ്റിറ്റ്യൂട്ട് ഫോർ അപ്ലൈഡ് മെഡിക്കൽ റിസർച്ചിലെയും പാൻക്രിയാറ്റിക് റിസർച്ച് ഗ്രൂപ്പിന്റെ ഡയറക്ടറാണ് അവർ.
അവർ ഒരു ക്ലാസിക്കൽ ഇന്ത്യൻ നർത്തകിയും നൃത്തസംവിധായകയുമാണ്.
പാൻക്രിയാറ്റിക് ഫൈബ്രോജെനിസിസുമായി ബന്ധപ്പെട്ട സെല്ലുകളായ പാൻക്രിയാറ്റിക് സ്റ്റെല്ലേറ്റ് സെല്ലുകൾ (പിഎസ്സി) ലോകത്തിൽ ആദ്യമായി വിജയകരമായി വേർതിരിച്ചത് ഉൾപ്പെടെ പാൻക്രിയാറ്റിക് ഡിസീസ് മേഖലയിലെ നിരവധി നേട്ടങ്ങളുടെ പേരിൽ ആപ്റ്റി ശ്രദ്ധേയയാണ്.
ഈ ഐസോലേഷൻ രീതിയുടെ ഫലപ്രാപ്തി, ക്യാൻസർ കോശങ്ങളുമായി PSCs’ അടുത്ത സമ്പർക്കം പാൻക്രിയാറ്റ് ക്യാൻസറിന്റെ ആക്രമണാത്മകതയ്ക്ക് കാരണമാകുമെന്ന് തെളിയിക്കാൻ അവരുടെ ടീമിന് കഴിഞ്ഞു അവലംബം
മിനോസ് ഇംഗ്ലീഷ് വിലാസം https://ml.wikipedia.org/wiki/Minos
ഗ്രീക്ക് പുരാണേതിഹാസങ്ങളിലെ മിനോസ് (Minos) ( ഗ്രീക്ക് : Μίνως ), ക്രീറ്റിലെ രാജാവാണ്.
ഗ്രീക്ക് ദേവൻ സ്യൂസിന്റേയും സിഡോൺ രാജകുമാരി യുറോപയുടെയും പുത്രനുമാണ്.
മിനോസ് - മൈക്കെലാഞ്ജലോ വരച്ച  അന്തിമ വിധി എന്ന ചുമർചിത്രത്തിൽ നിന്ന് പുരാണകഥ
യൂറോപയുടെ  സൗന്ദര്യത്തിൽ ആകൃഷ്ടനായ സ്യൂസ്  ഒരു കാളക്കുട്ടിയുടെ രൂപത്തിൽ യുറോപയെ ക്രീറ്റ് എന്ന ദ്വീപിലേക്കു കടത്തിക്കൊണ്ടു പോയി.
അവിടെ പാർപ്പിച്ചു.
യുറോപ്പക്ക് മൂന്നു പുത്രന്മാർ ജനിച്ചു- മിനോസ്, റഡമന്തസ്, സർപിഡൺ.
ക്രീറ്റിലെ രാജാവ് അസ്റ്റീരിയസ്  മൂന്നു ബാലന്മാരേയും ദത്തെടുത്തു.
വളർത്തച്ഛന്റെ മരണശേഷം മിനോസ് സിംഹാസനമേറി.
ഇത് മിനോവൻ സംസാകാരത്തിന്റെ തുടക്കമാണെന്ന് അഭീിപ്രായവും ഉണ്ട്.
മിനോസ് എന്നത് സ്ഥാനപ്പേരു മാത്രമാണന്നും  പുരാണകഥകളും  ഐതിഹ്യങ്ങളും ഒട്ടനവധി തലമുറകളിലൂടെ കടന്നു പോകുന്നെന്നും, പറയപ്പെടുന്നു.
മിനോസിന്റെ അരമനയുടെ മാതൃക- ക്രീറ്റ് മ്യൂസിയത്തിലെ ശേഖരം മിനോടോർ
സാഗരദേവൻ പൊസൈഡണിന്റെ ശാപം മൂലം മിനോസിന്റെ  പത്നിക്ക്  ജനിച്ച ബീഭത്സജന്തുവായിരുന്നു മിനോടോർ .
മിനോടോറിനെ തളച്ചിടാനായി രാജശില്പി ഡെഡാലസ് ലാബിരിന്ത് പണിതീർത്തു.
അയൽരാജ്യമായ ഏഥൻസ് സന്ദർശനത്തിനിടയിൽ, മിനോസിന്റെ പുത്രൻ ആൻഡ്രജസ് കൊല്ലപ്പെട്ടു.
ക്രുദ്ധനായ മിനോസ് ഏഥൻസ് ആക്രമിച്ചു കീഴ്പെടുത്തി.
മിനോടോറിനു ഭക്ഷണമായി ഒമ്പതു കൊല്ലം കൂടുമ്പോൾ ഏഴു യുവാക്കന്മാരേയും ഏഴു യുവതികളേയും ഏഥൻസ് ക്രീറ്റിലേക്ക് അയക്കണമെന്ന് മിനോസ് കല്പിച്ചു.
അങ്ങനെ അതൊരു പതിവായി.
വർഷങ്ങൾക്കു ശേഷം തേസിയസ് ഏഥൻസിന്റെ സഹായത്തിനെത്തി.
ഏഴു യുവാക്കളിലൊരാളായി മിനോടോറിന്റെ ഇരയാവാൻ ക്രീറ്റിലെത്തിയ തേസിയസിൽ മിനോസിന്റെ പുത്രി അരിയാഡ്ണി അനുരക്തയായി.
ലാബിരിന്തിൽ തളക്കപ്പെട്ട മിനോടോറിൽ നിന്ന് രക്ഷപ്പെടാനുള്ള ഉപായം ഡെഡാലസിൽ നിന്നു ചോർത്തിയെടുത്ത് അരിയാഡ്ണി തേസിയസിനു നല്കി.
മിനോട്ടോറിനെ കൊന്ന് തേസിയസ് രക്ഷപ്പെട്ടു.
ഡെഡാലസിന്റെ രക്ഷപെടൽ
തേസിയസിന് രക്ഷാമാർഗ്ഗം ചൊല്ലിക്കൊടുത്ത കുറ്റത്തിന് മിനോസ് , രാജശില്പിയേയും മകൻ  ഇകാറസിനേയും ലാബിരിന്തിൽ തടവിലിട്ടു.
തനിക്കും മകനുമായി രണ്ടു ജോഡി  ചിറകുകൾ ഉണ്ടാക്കി  ഇരുവരും ആകാശമാർഗ്ഗം രക്ഷപ്പെട്ടു.
ചിറകുകൾ മെഴുകുപയോഗിച്ചാണ്  ശരീരത്തോട് ഒട്ടിച്ചു വെച്ചത്.
സൂര്യതാപം മൂലം മെഴുക് ഉരുകുമെന്നതിനാൽ അധികം ഉയരത്തിൽ പറക്കരുതെന്ന് ഡെഡാലസ് മകനെ ഉപദേശിച്ചിരുന്നു.
പക്ഷെ  മകനത് ശ്രദ്ധിക്കാതെ, ഉയർന്നു പൊങ്ങി.
സൂര്യന്റെ ചൂടുതട്ടി മെഴുക് ഉരുകി,  ഇകാറസിന്റെ  ചിറകുകൾ പൊഴിഞ്ഞു വീണു, ഇകാറസും താഴെ  കടലിൽ വീണു.
ഡെഡാലസ് സിസിലിയിലേക്ക് രക്ഷപെട്ടു.
സിസിലിയിലെ രാജാവ് ഡെഡാലസിന് അഭയം നല്കി.
ഡെഡാലിസിനോടുള്ള പക
മിനോസ് അടങ്ങിയിരുന്നില്ല.
ഡെഡാലസിനെ കണ്ടു പിടിച്ചേ അടങ്ങൂ എന്ന വാശിയിൽ സമർഥമായി ഒരു മത്സരം സംഘടിപ്പിച്ചു.
അറ്റം  കാണാനാകാത്ത  ഒട്ടനവധി ഉൾപ്പിരിവുകളുള്ള ഒരു  ശംഖിലൂടെ നൂലു കോർത്തെടുക്കണം.
ലോകമൊട്ടാകെ മത്സരം കൊട്ടിഘോഷിക്കപ്പെട്ടു.
സിസിലിയിലെ രാജാവിനോട് ഡെഡാലസ് പറഞ്ഞു തനിക്കതിനു കഴിയുമെന്ന്.
ശംഖിന്റെ അടഞ്ഞ ഭാഗത്ത് ഒരു ചെറിയ സുഷിരമുണ്ടാക്കി, അതിലൂടെ ഒരു നൂലിന്റെ തുമ്പ് കയറ്റി.
തുമ്പത്ത് ഒരു  ഉറുമ്പിനെ ഒട്ടിച്ചു വെച്ചിരുന്നു.
ഉറുമ്പ് നൂലും വലിച്ച് മറു ഭാഗത്തെത്തി.
ഡെഡാലസിനു മാത്രമേ ഇത്തരമൊരു സൂത്രം ചിന്തിച്ചെടുക്കാനാവൂ എന്ന് മിനോസിനറിയാമായിരുന്നു.
മരണം, മരണാനന്തരം
മിനോസ് സിസിലിയിലെത്തി, ഡെഡാലസിനെ പിടികൂടാൻ.
പക്ഷെ   സിസിലിയിലെ രാജാവ് എതിർത്തു നിന്നു.
ഈ യുദ്ധത്തിൽ മിനോസ് മരിച്ചു, അതല്ല ചതിയിൽ കൊല്ലപ്പെട്ടതാണെന്നും പറയുന്നു.
സിസിലി രാജാവ്  മിനോസിനെ സന്ധിസംഭാഷണത്തിനു ക്ഷണിച്ചെന്നും അതിനുമുമ്പ് മിനോസിനോട് കുളിച്ചു  അല്പനേരം വിശ്രമിക്കാൻ ഉപദേശിച്ചുവെന്നും കുളിത്തൊട്ടിയിൽ ഇറങ്ങിയ മിനോസിന്റെ ദേഹത്തേക്ക്   സിസിലി രാജാവും ഡെഡാലസും ചേർന്ന് തിളച്ച വെള്ളമൊഴിച്ചു, മിനോസ് വെന്തു മരിച്ചു.
മരണാനന്തരം മിനോസിന് പരലോകത്തിൽ ന്യായാധിപന്റെ ജോലി ലഭിച്ചതായും കഥയുണ്ട്.
അകാലമൃത്യുവടഞ്ഞ ആത്മാക്കൾക്ക് ന്യായമായ ശിക്ഷയോ രക്ഷയോ നല്കുന്ന ചുമതല മിനോസിന്റേതായിരുന്നു.
അവലംബം Minos in A Dictionary of Greek and Roman biography and mythology William Smith, Ed.
മിനൂ മൊഹ്‌റാസ് ഇംഗ്ലീഷ് വിലാസം https://ml.wikipedia.org/wiki/Brigid_Leventhal
മിനൂ മൊഹ്‌റാസ് ( പേർഷ്യൻ : مينو محرز , ജനനം 19 ജനുവരി 1946) ഒരു ഇറാനിയൻ വൈദ്യനും ഗവേഷകയും എയ്ഡ്‌സ് രോഗ വിദഗ്ധയുമാണ്.
അവർ ടെഹ്‌റാൻ യൂണിവേഴ്‌സിറ്റി ഓഫ് മെഡിക്കൽ സയൻസസിലെ സാംക്രമിക രോഗങ്ങളുടെ ഒരു പൂർണ്ണ പ്രൊഫസറും (എമെറിറ്റസ്) ഇറാനിയൻ സെന്റർ ഫോർ എച്ച്‌ഐവി/എയ്‌ഡ്‌സിന്റെ മേധാവിയുമാണ്.
എച്ച്‌ഐവി/എയ്‌ഡ്‌സുമായി ബന്ധപ്പെട്ട ഇറാനിലെ ഏറ്റവും മികച്ച മെഡിക്കൽ വിദഗ്ധയായി മൊഹ്‌റാസിനെ കണക്കാക്കുന്നു.
1946 ജനുവരി 19 ന് ഇറാൻറെ തലസ്ഥാനമായ ടെഹ്‌റാനിലാണ് മൊഹ്‌റാസ് ജനിച്ചത്.
1970-ൽ ടെഹ്‌റാൻ മെഡിക്കൽ സ്‌കൂളിൽ നിന്ന് വൈദ്യശാസ്ത്ര ബിരുദം നേടിയ അവർ 1973-ൽ പബ്ലിക് ഹെൽത്ത് പരിശീലനവും പകർച്ചവ്യാധികളിൽ വൈദഗ്ധ്യവും പൂർത്തിയാക്കി.
അതേ വർഷം തന്നെ ടെഹ്‌റാൻ യൂണിവേഴ്‌സിറ്റി ഓഫ് മെഡിക്കൽ സയൻസസിൽ സാംക്രമിക രോഗ വിഭാഗത്തിൽ പ്രൊഫസറായി നിയമിക്കപ്പെട്ടു.
ഇറാനിലെ എച്ച്‌ഐവി/എയ്‌ഡ്‌സ് കമ്മ്യൂണിറ്റിയെ പ്രതിനിധീകരിക്കുന്ന ഒരു തീവ്ര പ്രചാരകയായ മൊഹ്‌റാസ്, രോഗത്തെക്കുറിച്ചുള്ള ബോധവൽക്കരണ കാമ്പെയ്‌നുകളെ പിന്തുണയ്‌ക്കാൻ രാഷ്ട്രീയക്കാർക്കിടയിലും പുരോഹിതന്മാർക്കിടയിലും ലോബിയിംഗ് നടത്തുന്നു.
2001-ൽ മൊഹ്‌റാസ്, ലൈംഗിക പെരുമാറ്റത്തെക്കുറിച്ചും എച്ച്ഐവി/എയ്ഡ്‌സിനെക്കുറിച്ചുമുള്ള അവബോധം പ്രചരിപ്പിക്കുന്നതിനായി ഇറാനിയൻ ദേശീയ ടെലിവിഷനുമായുള്ള അഭിമുഖത്തിന് ക്ഷണിക്കപ്പെട്ടു.
അവളുടെ സംസാരം സെൻസർ ചെയ്യേണ്ടതില്ല എന്നതായിരുന്നു അവളുടെ മുൻവ്യവസ്ഥ.
ബ്രോഡ്കാസ്റ്റിംഗ് മീഡിയയിൽ നിരോധിച്ചിട്ടുണ്ടെങ്കിലും, അവളുടെ സംഭാഷണത്തിനിടെ 'കോണ്ടം' എന്ന വാക്ക് മൊഹ്‌റാസ് ലൈവ് ആയി ഉപയോഗിച്ചിരുന്നു.
എച്ച്‌ഐവി/എയ്‌ഡ്‌സിനോടുള്ള മൊഹ്‌റാസിന്റെ പ്രായോഗിക സമീപനം, മതേതര സ്വത്വം, പൊതു ബോധവൽക്കരണ കാമ്പെയ്‌നുകളുടെ പ്രോത്സാഹനം, സുരക്ഷിതമായ ലൈംഗിക സമ്പ്രദായങ്ങൾ പ്രോത്സാഹിപ്പിക്കൽ എന്നിവ ഇറാനിലെ എയ്‌ഡ്‌സിനെതിരെയുള്ള പ്രചാരണത്തിൻറെ  അംഗീകൃത മുഖമാകാൻ അവളെ സഹായിച്ചു.
2007-ൽ, എച്ച്‌ഐവി/എയ്ഡ്‌സുമായി ബന്ധപ്പെട്ട ഇറാനിലെ ഏറ്റവും മികച്ച മെഡിക്കൽ വിദഗ്ധയായി മൊഹ്‌റാസിനെ കണക്കാക്കിയിരുന്നു.
ടെഹ്‌റാനിലെ ഇമാം ഖൊമേനി ഹോസ്പിറ്റൽ കോംപ്ലക്സിൽ അവർ നടത്തിയിരുന്ന ഒരു പ്രത്യേക എച്ച്ഐവി/എയ്ഡ്സ് ക്ലിനിക്ക്  രാജ്യത്തെ ഏറ്റവും വലിയ ക്ലിനിക്കായി കണക്കാക്കപ്പെടുന്നു.
മിനോവ കാസിൽ ഇംഗ്ലീഷ് വിലാസം https://ml.wikipedia.org/wiki/Minowa_Castle
ജപ്പാനിലെ ഗുൻമ പ്രിഫെക്ചറിലെ തകാസാക്കി നഗരത്തിന്റെ മിസാറ്റോ പരിസരത്ത് സ്ഥിതി ചെയ്യുന്ന "ഹിരായാമ" ശൈലിയിലുള്ള ഒരു കോട്ടയായിരുന്നു മിനോവ കാസിൽ (箕輪城, Minowa-jō) .
ഈ അവശിഷ്ടങ്ങൾ 1987 മുതൽ ദേശീയ ചരിത്ര സ്മാരകമായി കേന്ദ്ര സർക്കാർ സംരക്ഷിച്ചുവരുന്നു പശ്ചാത്തലം
മിനോവ കാസിൽ സ്ഥിതിചെയ്യുന്നത് 30 മീറ്റർ ഉയരമുള്ള കുന്നിൻ മുകളിലാണ്.
അത് ഹരുണ പർവതത്തിൽ നിന്ന് തെക്കുപടിഞ്ഞാറായി തകസാക്കിയുടെ വടക്കുപടിഞ്ഞാറൻ ഭാഗത്തുള്ള മുൻ മിസാറ്റോ പട്ടണത്തിലേക്ക് വ്യാപിക്കുന്നു.
ഈ പ്രദേശം പടിഞ്ഞാറ് ഷിനാനോ പ്രവിശ്യയിലേക്കുള്ള നകാസെൻഡേ ഹൈവേയിലും വടക്ക് എച്ചിഗോ പ്രവിശ്യയിലേക്കുള്ള മികുനി കൈഡോയിലും സ്ഥിതി ചെയ്തു.
ഷിരാകാവ നദി സൃഷ്ടിച്ച ആഴമേറിയ താഴ്‌വരയും അതിന്റെ നീളമേറിയ ഇടുങ്ങിയ കുന്നും ഒരു വശത്ത് സംരക്ഷിച്ചിരിക്കുന്ന കോട്ട, തന്ത്രപ്രധാനമായ രണ്ട് റോഡുകൾക്കും ആധിപത്യം നൽകുന്നു.
1200 മീറ്റർ നീളത്തിലും 400 മീറ്റർ വീതിയിലും വടക്കോട്ടും തെക്കോട്ടും സ്ഥിതിചെയ്യുന്ന കോട്ടയുടെ തെക്കേ അറ്റത്ത് രണ്ട് ചെറിയ വരമ്പുകളുമുണ്ട്.
കോട്ടയിൽ ഏകദേശം മൂന്ന് കേന്ദ്രീകൃത പാളികൾ അടങ്ങിയിരിക്കുന്നു.
കോട്ടയുടെ പ്രധാന കവാടം യഥാർത്ഥത്തിൽ കുന്നിന്റെ തെക്കുപടിഞ്ഞാറൻ അറ്റത്ത് നിലനിന്നിരുന്നു.
എന്നാൽ പിന്നീട് നദിക്ക് അടുത്തായി മസുഗത ശൈലിയിലുള്ള ഒരു വലിയ ഗേറ്റ് നിർമ്മിച്ചു.
മുറോമാച്ചി കാലഘട്ടത്തിൽ, ഈ പ്രദേശം ഭരിച്ചിരുന്നത് നാഗാനോ വംശജരാണ്.
അവർ പ്രശസ്ത ഹിയാൻ കാലഘട്ടത്തിലെ പ്രഭുവും കവിയുമായ അരിവാര നോ നരിഹിരയുടെ വംശപരമ്പര അവകാശപ്പെട്ടു.
മുറോമാച്ചി കാലഘട്ടത്തിൽ, നാഗാനോ വംശജർ പടിഞ്ഞാറൻ കോസുകെ പ്രവിശ്യയെ നിയന്ത്രിക്കുന്ന ചെറിയ യുദ്ധപ്രഭുക്കന്മാരായിരുന്നു.
1512-ൽ മിനോവ കോട്ട അവരുടെ വസതിയായി നിർമ്മിച്ചു.
1546-ലെ കവാഗോ യുദ്ധത്തിൽ ഹേജോ ഉജിയാസുവിന്റെ സൈന്യത്താൽ കാന്റോ കന്റേയിയും നാഗാനോ വംശത്തിന്റെ നാമമാത്രമായ അധിപനുമായ ഉസുഗി നൊറിമാസയെ പരാജയപ്പെടുത്തി.
അടുത്ത വർഷം ടകെഡ ഷിംഗെൻ അദ്ദേഹത്തിന്റെ സൈന്യത്തെയും പരാജയപ്പെടുത്തി.
ഉസുഗി ദുർബലമായതോടെ നാഗാനോ നരിമാസ (1491-1561) ഹോജോയിലേക്ക് കൂറ് മാറ്റി.
1560-ൽ, ഉസുഗി കെൻഷിന്റെ നേതൃത്വത്തിൽ ഉസുഗി വംശജർ കൊസുക്കിനെ വീണ്ടും പിടിച്ചെടുക്കാൻ ശ്രമിച്ചു.
നാഗാനോ വംശജർ ഉസുഗിയിലേക്ക് കൂറുമാറി.
ടകെഡ ഷിംഗൻ പിന്നീട് ഹോജോയെ പിന്തുണച്ച് ഉസുഗിയെ ആക്രമിച്ചു.
മിനോവ കാസിലിലെ നാഗാനോ ആയിരുന്നു അവരുടെ പ്രധാന ലക്ഷ്യം.
1561-ൽ നാഗാനോ നരിമസ മരിച്ചപ്പോൾ, തന്റെ മകൻ നാഗാനോ നരിമോറി ആവശ്യമെങ്കിൽ ടകെഡ ഷിംഗനെതിരെയുള്ള പോരാട്ടം അവസാനത്തെ മനുഷ്യൻ വരെ തുടരണമെന്ന് അദ്ദേഹം തന്റെ വിൽപത്രത്തിൽ പ്രസ്താവിച്ചു.
അടുത്ത അഞ്ച് വർഷത്തേക്ക് നരിമോറി ടകെഡയെ ചെറുത്തുതോൽപ്പിക്കുന്നത് തുടർന്നു.
പക്ഷേ ക്രമേണ ചുറ്റുമുള്ള അയൽക്കാരുടെയും സഖ്യകക്ഷികളുടെയും പിന്തുണ നഷ്ടപ്പെട്ടു.
ഒടുവിൽ, 1566-ൽ, 20,000 ടകെഡ പട്ടാളക്കാർ മിനോവ ഉപരോധസമയത്ത് കാമിസുമി നൊബുത്‌സുനയുടെ നേതൃത്വത്തിൽ കോട്ടയിൽ നിന്ന് ഒരു സേനയെ നയിച്ചു.
എന്നിരുന്നാലും, ഇത് ഷിംഗൻ സേനയുടെ വിജയകരമായ പ്രത്യാക്രമണത്തിൽ കലാശിച്ചു.
മുഴുവൻ കോട്ടയും വീണു,.
നിരാശാജനകമായ പോരാട്ടത്തിന് ശേഷം നഗാനോ നരിമോറി മിനോവ കാസിലിന്റെ ഉൾഭാഗത്തെ ബെയ്‌ലിയിൽ സ്വയം മരിച്ചു.
ഒരു ചെറിയ ഭാഗം അപ്പോഴും കാമിസുമി നോബട്‌സുനയുടെ കൈവശമായിരുന്നു.
അത് നോബട്‌സുനയെ വളരെയധികം ആകർഷിച്ചു.
നോബട്‌സുനയെ പരിക്കേൽക്കാതെ പോകാൻ അദ്ദേഹം അനുവദിക്കുകയും തന്നോടൊപ്പം ചേരാൻ നോബട്‌സുനയോട് ആവശ്യപ്പെടുകയും ചെയ്തു.
(നോബുട്‌സുന നിരസിച്ചു).
സാഹിത്യം അവലംബം
മേയർ നായർ ഇംഗ്ലീഷ് വിലാസം https://ml.wikipedia.org/wiki/Mayor_Nair
1966-ൽ പുറത്തിറങ്ങിയ മലയാളചലച്ചിത്രമാണ് മേയർ നായർ .
കല്പനാ പ്രൊഡക്ഷൻസിന്റെ ബാനറിൽ പി.എ. തങ്ങൾ നിർമിച്ച എസ്.ആർ. പുട്ടണ്ണ സംവിധാനം ചെയ്ത് ഈ ചിത്രം വിതരണം ചെയ്ത കല്പനാ പിക്ചേഴ്സ് 1966 ഡിസംബർ 24-ന് പ്രദർശനത്തിനെത്തിച്ചു.
തോമസ് ഹാർഡിയുടെ ദി മേയർ ഓഫ് കാസ്റ്റർബ്രിജ് എന്ന ഇംഗ്ലീഷ് നോവലിന്റെ കഥയെ ആസ്പദമാക്കി പണ്ഡിത സാഹിത്യകാരനായ ഡോക്ടർ എസ്.കെ. നായരാണ് ഇതിന്റെ കഥ തയ്യാറാക്കിയത്.
കൃഷ്ണൻ നായർ എന്ന കഥാപത്രം മദ്രാസ് മേയറാകുന്നതും ദുർവൃത്തനായ മേയറെ ആരോവെടിവച്ചു കൊല്ലുന്നതു മായിരുന്നു ഇതിന്റെ ഇതിവൃത്തം.
അഭിനേതക്കൾ തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ രമേഷ് ബാലു പി.എ. തങ്ങൾ കേരള ഗോപി അടൂർ ഭാസി കൽപ്പന മീന ശാന്താദേവി കമലാദേവി പിന്നണിഗായകർ കെ.ജെ. യേശുദാസ് എൽ.പി.ആർ. വർമ്മ എൽ.ആർ. ഈശ്വരി പി. ജയചന്ദ്രൻ എസ്. ജാനകി അണിയറപ്രവർത്തകർ നിർമ്മാണം -- പി.എ. തങ്ങൾ സംവിധാനം -- എസ്.ആർ. പുട്ടണ്ണ സംഗീതം -- എൽ.പി.ആർ. വർമ്മ ഗാനരചന— വയലാർ രാമവർമ്മ കഥ—എസ്.
കെ. നായർ തിരക്കഥ— എസ്.ആർ. പുട്ടണ്ണ സംഭാഷണം -- വി.ബി. നായരുശ്ശേരി, വിദ്വാൻ മീനാക്ഷിക്കുട്ടി അമ്മ ചിത്രസംയോജനം -- വി.പി. കൃഷ്ണൻ കലാസംവിധാനം -- ആർ.എൻ.കെ. പ്രസാദ് ഗാനങ്ങൾ ഗാനം ഗാനരചന സംഗീതം ആലാപനം വനമ്പാടീ വയലാർ എൽ.പി.ആർ. വർമ്മ പി. ജയചന്ദ്രൻ , എസ്. ജാനകി വർണ്ണപുഷ്പങ്ങൾ വയലാർ എൽ.പി.ആർ. വർമ്മ പി. ജയചന്ദ്രൻ , എൽ.പി.ആർ. വർമ്മ , എസ്. ജാനകി തൊട്ടാൽ പൊട്ടുന്ന പ്രായം വയലാർ എൽ.പി.ആർ. വർമ്മ യേശുദാസ് , എസ്. ജാനകി മുടി നിറയെ പൂക്കളുമായ് വയലാർ എൽ.പി.ആർ. വർമ്മ പി. ജയചന്ദ്രൻ , എസ്. ജാനകി സ്വപ്നസഖീ വയലാർ എൽ.പി.ആർ. വർമ്മ പി. ജയചന്ദ്രൻ ഇന്ദ്രജാലക്കാരാ വയലാർ എൽ.പി.ആർ. വർമ്മ എൽ.ആർ. ഈശ്വരി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽനിന്ന് മേയർ നായർ മലയാളചലച്ചിത്രം ഡേറ്റാബേസിൽ നിന്ന് മേയർ നായർ
മേരാ ജൂതാ ഹേ ജപ്പാനി ഇംഗ്ലീഷ് വിലാസം https://ml.wikipedia.org/wiki/Mera_Joota_Hai_Japani
1955-ൽ പുറത്തിറങ്ങിയ ശ്രീ 420 എന്ന ബോളിവുഡ് ചിത്രത്തിന് വേണ്ടി എഴുതിയ ശൈലേന്ദ്രയുടെ വരികൾക്ക് ശങ്കർ ജയ്കിഷൻ സംഗീതം നൽകിയ ഒരു ഹിന്ദി ഗാനമാണ് മേരാ ജൂതാ ഹേ ജപ്പാനി (ഉച്ചാരണം [meːrɑː d͡ʒuːt̪ɑː hɛː d͡ʒɑːpɑːniː]; ലിറ്റ്.
'മൈ ഷൂസ് ഈ ജാപ്പനീസ്') പ്രശസ്ത ബോളിവുഡ് താരം രാജ് കപൂറാണ് ഇത് അവതരിപ്പിച്ചത്.
പിന്നണി ഗായകൻ മുകേഷ് ഗാനം ആലപിച്ചു.
ഗാനത്തിൽ, ആഖ്യാതാവ് ഇന്ത്യക്കാരനായതിൽ അഭിമാനിക്കുന്നു.
मेरा जूता है जापानी, ये पतलून इंगलिस्तानी सर पे लाल टोपी रूसी, फिर भी दिल है हिन्दुस्तानी Merā jūtā hai Jāpānī, ye patlūn Inglistānī Sar pe lāl ṭopī Rūsī, phir bhī dil hai Hindustānī My shoes are Japanese, these trousers are English; The red cap on my head is Russian, but still my heart is Indian.
ദേശഭക്തി തീമുകൾ കാരണം, പുതിയ പരമാധികാര രാഷ്ട്രമായ ഇന്ത്യയുടെ പ്രതിനിധാനം എന്ന നിലയിൽ ഈ ഗാനം അക്കാലത്ത് വ്യാപകമായി സ്വീകരിക്കപ്പെട്ടിരുന്നു.
ഇന്ത്യ ഒരു പരമാധികാര ജനാധിപത്യ റിപ്പബ്ലിക് എന്ന പദവി നേടിയെടുക്കുമ്പോൾ, ഈ ഗാനം കൊളോണിയലിസ്റ്റ് നുകം വലിച്ചെറിയുന്നതും ഇന്ത്യയെയും ലോകത്തെയും മികച്ച സ്ഥലമാക്കി മാറ്റാനുള്ള അന്താരാഷ്ട്ര ലക്ഷ്യത്തിന്റെ അംഗീകാരവും ചിത്രീകരിക്കുന്നു.
മേരാ നാം ജോക്കർ (മലയാളചലച്ചിത്രം)
നിസാർ സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് മേരാ നാം ജോക്കർ.
നാദിർഷയും മീരയും പ്രധാന വേഷങ്ങളിൽ അഭിനയിച്ചു.
അഭിനേതാക്കൾ നാദിർഷ സലിം  കുമാർ മീര രാജൻ  പി .
ദേവ്
മേയ് ബ്രിട്ട് മോസർ ഇംഗ്ലീഷ് വിലാസം https://ml.wikipedia.org/wiki/May-Britt_Moser
നോർവീജിയൻ വൈദ്യശാസ്ത്ര ഗവേഷകയാണ് മേയ് ബ്രിട്ട് മോസർ .
തലച്ചോറിലെ കോശങ്ങൾ ദിശാനിർണയം നടത്തുന്നത് സംബന്ധിച്ച് നടത്തിയ പഠനത്തിന് ഭർത്താവും സഹ ഗവേഷകനുമായ എഡ്വേഡ് മോസർ , ബ്രിട്ടീഷ് അമേരിക്കൻ ഗവേഷകനായ ജോൺ ഒകീഫ് എന്നിവരോടൊപ്പം 2014 ൽ വൈദ്യശാസ്ത്രത്തിനുള്ള നോബൽ പുരസ്‌ക്കാരം ലഭിച്ചു.
നോർവെയിൽ ട്രോൻഥീമിലെ 'സെന്റർ ഫോർ ന്യൂറൽ കംപ്യൂട്ടേഷ'ന്റെ ഡയറക്ടറാണ് മേയ് ബ്രിട്ട് മോസർ.
പുരസ്കാരങ്ങൾ 2014 ൽ വൈദ്യശാസ്ത്രത്തിനുള്ള നോബൽ പുരസ്‌ക്കാരം അവലംബം ↑ ↑ ↑ ↑ പുറം കണ്ണികൾ the Kavli Institute for Systems Neuroscience and Centre for the Biology of Memory (KI/CBM) Archived 2010-07-18 at the Wayback Machine .
Norwegian University of Science and Technology (NTNU) Kavli Foundation
മേയ് 9 ഇംഗ്ലീഷ് വിലാസം https://ml.wikipedia.org/wiki/May_9
ഗ്രിഗോറിയൻ കലണ്ടർ പ്രകാരം മേയ് 9 വർഷത്തിലെ 129(അധിവർഷത്തിൽ 130)-ാം ദിനമാണ്.
ചരിത്രസംഭവങ്ങൾ 1502 - ക്രിസ്റ്റഫർ കൊളംബസ് , അമേരിക്കയിലേക്കുള്ള തന്റെ നാലാമത്തേയും അവസാനത്തേയുമുള്ള യാത്രക്ക് സ്പെയിനിൽ നിന്നും പുറപ്പെട്ടു.
1901 - ഓസ്ട്രേലിയൻ പാർലമെന്റിന്റെ ആദ്യ സമ്മേളനം മെൽബണിൽ നടന്നു.
1927 - ഓസ്ട്രേലിയൻ പാർലമെന്റ് കാൻബറയിൽ ആദ്യമായി സമ്മേളിച്ചു.
1945 - നാസി ജർമ്മനിയുടെ കീഴടങ്ങൽ ഓർമിക്കുന്ന അവധി ദിവസമാണ് വിജയദിനം .
റഷ്യയും , സോവിയറ്റ് യൂണിയന്റെ ചില മുൻ സംസ്ഥാനങ്ങളും, സെർബിയ , ഇസ്രയേൽ , വാർസോ ഉടമ്പടി രാജ്യങ്ങളും ഈ ദിനത്തെ ആചരിക്കുന്നു.
ജന്മദിനങ്ങൾ 1866 - ഗോപാല കൃഷ്ണ ഗോഖലെ - ഇന്ത്യൻ സ്വാതന്ത്ര്യസമര നേതാവ് ചരമവാർഷികങ്ങൾ 1986 - ആദ്യമായി എവറസ്റ്റ്‌ കൊടുമുടി കീഴടക്കിയ പർവ്വതാരോഹകരിൽ ഒരാളായ ടെൻസിങ് നോർഗേ 2007 - സ്വാതന്ത്ര്യ സമര സേനാ‍നി കെ.പി.ആർ.രയരപ്പൻ മറ്റു പ്രത്യേകതകൾ
മേയർ കേരളത്തിലെ പ്രധാന മേയർ ഭരണ കോർപ്പറേഷനുകൾ കോഴിക്കോട് കോർപ്പറേഷൻ
1962 നവംബർ ഒന്നിനാണ് കോഴിക്കോട് കോർപ്പറേഷൻ നിലവിൽ വന്നത്[3].
മദിരാശി സർക്കാരിന്റെ ടൗൺ ഇംപ്രൂവ്‌മെന്റ് ആക്ട് പ്രകാരം 1865-ൽ നിയമാധിഷ്ഠിതമായ നഗരസഭകൾ രൂപംകൊണ്ടു.
36,602 ആയിരുന്നു ജനസംഖ്യ[3].
1866 ജൂലായ് 12-നാണ് കളക്ടർ ജി.എൻ. ബില്യാർഡിന്റെ അദ്ധ്യക്ഷതയിൽ ആദ്യ കൗൺസിൽ യോഗം ചേർന്നത്[3].
1871-ൽ നിയമ പരിഷ്കാരങ്ങൾ നടത്തൂകവഴി നഗരസഭയ്ക്ക് കൂടുതൽ സ്വാതന്ത്ര്യവും ഉത്തരവാദിത്തവും നൽകി.
1884-ലെ ഡിസ്ട്രിക്ട് മുനിസിപ്പാലിറ്റീസ് നിയമത്തിലൂടെ കൗൺസിലർമാരിൽ നാലിൽ മൂന്നിനെ നികുതുദായകർ നേരിട്ടുതിരഞ്ഞെടുക്കാൻ സൗകര്യം ഉണ്ടാക്കി[3].
നിലവിൽ ഇടതുപക്ഷ ജനാധിപത്യ മുന്നണിയിലെ ബീന ഫിലിപ്പ് ആണ് മേയർ.
മുസാഫിർ അഹമ്മദ് ഡെപ്യൂട്ടി മേയറും.
തൃശ്ശൂർ കോർപ്പറേഷൻ
കേരളത്തിലെ ആറ് കോർപ്പറേഷനുകളിൽ ഒന്നാണ് തൃശ്ശൂർ കോർപ്പറേഷൻ.
തൃശൂർ കോർപ്പറേഷന്റെ വിസ്തൃതി 101.42 ചതുരശ്രകിലോമീറ്റർ ആണ്.
2000 ഒക്ടോബർ 1-നാണ് കോർപ്പറേഷൻ രൂപം കൊണ്ടത്[1].
കേരളത്തിലെ മറ്റ് കോർപ്പറേഷനുകൾ തിരുവനന്തപുരം, കൊല്ലം, കൊച്ചി, കോഴിക്കോട്, കണ്ണൂർ എന്നിവയാണ്.
ആദ്യകാലത്ത് ഒരു താലൂക്ക് ആസ്ഥാനം മാത്രമായിരുന്ന തൃശ്ശൂർ , പിന്നീട് കൊച്ചി രാജ്യത്തിന്റെ വടക്കൻ മേഖലയുടെ ആസ്ഥാനമായി.
1921ലാണ് തൃശ്ശൂർ മുനിസിപ്പാലിറ്റി രൂപം കൊണ്ടത്.
അതിനുമുമ്പ് ഒരു അർബൻ കൗൺസിൽ ഇവിടെ രൂപം കൊണ്ടിരുന്നു.
1998 ജൂലൈ 15ന് പുറത്തിറക്കിയ പ്രത്യേക അറിയിപ്പിൽ തൃശ്ശൂർ, കൊല്ലം മുനിസിപ്പാലിറ്റികളെ കോർപ്പറേഷനുകളാക്കി ഉയർത്തി.
തൃശ്ശൂർ മുനിസിപ്പാലിറ്റിയ്ക്കൊപ്പം അയ്യന്തോൾ , വിൽവട്ടം, ഒല്ലൂക്കര , കൂർക്കഞ്ചേരി , ഒല്ലൂർ പഞ്ചായത്തുകൾ പൂർണ്ണമായും നടത്തറ , കോലഴി പഞ്ചായത്തുകൾ ഭാഗികമായും കൂട്ടിച്ചേർത്താണ് കോർപ്പറേഷൻ രൂപം കൊണ്ടത്.
2000-ൽ നടന്ന തിരഞ്ഞെടുപ്പിനുശേഷം കോൺഗ്രസ് നേതാവായ ജോസ് കാട്ടൂക്കാരൻ കോർപ്പറേഷന്റെ ആദ്യ മേയറായി.
സി.പി.ഐ. (എം)ലെ അജിത ജയരാജനനാണ് ഇപ്പോഴത്തെ തൃശ്ശൂർ മേയർ[2].
കൊല്ലം കോർപ്പറേഷൻ
കേരളത്തിലെ അഞ്ച് കോർപ്പറേഷനുകളിൽ ഒന്നാണ് കൊല്ലം കോർപ്പറേഷൻ.
കേരളത്തിലെ കോർപ്പറേഷനുകളിൽ വലിപ്പത്തിൽ അഞ്ചാം സ്ഥാനത്ത് നിൽക്കുന്ന കൊല്ലം കോർപ്പറേഷൻ ജനസംഖ്യയുടെ കാര്യത്തിൽ നാലാം സ്ഥാനത്താണ്.[1]
തിരുവനന്തപുരം, കൊച്ചി, തൃശ്ശൂർ, കോഴിക്കോട് എന്നിവയാണ് മറ്റ് കോർപ്പറേഷനുകൾ .
കൊല്ലം നഗരത്തിന്റെ ഭരണ നിർവ്വഹണത്തിനായി 2000 ഒക്ടോബർ 2-നാണ് കോർപ്പറേഷൻ രൂപീകരിച്ചത്.[2][3][4][5]
നഗരകേന്ദ്രത്തിനു ചുറ്റുമുള്ള 73.03 ചതുരശ്ര കിലോമീറ്റർ പ്രദേശമാണ് കോർപ്പറേഷന്റെ അധികാര പരിധിയിലുള്ളത്.[6]
ഭരണ സൗകര്യത്തിനായി കോർപ്പറേഷനെ 55 വാർഡുകളായി തിരിച്ചിട്ടുണ്ട്.
കൊല്ലം കോർപ്പറേഷന്റെ ഇപ്പോഴത്തെ മേയർ സി.പി.ഐ.എമ്മിലെ പ്രസന്ന ഏണസ്റ്റ് ആണ്.[7]
കൊല്ലം മധുവാണ് ഡെപ്യൂട്ടി മേയർ.
കേരളത്തിലെ നാലാമത്തെ വലിയ നഗരമായ കൊല്ലം ദക്ഷിണ കേരളത്തിലെ ഒരു പ്രധാന വാണിജ്യ വ്യവസായ കേന്ദ്രം കൂടിയാണ്.
കൊച്ചി കോർപ്പറേഷൻ
കേരളത്തിലെ ആറ് കോർപ്പറേഷനുകളിൽ ഒന്നാണ് കൊച്ചി കോർപ്പറേഷൻ.
കൊച്ചി കോർപ്പറേഷൻ രൂപീകൃതമാകുന്നത് 1 നവംബർ 1967-ൽ ആണ്[1].
കൊച്ചി കോർപ്പറേഷന്റെ വിസ്തൃതി 94.88 ചതുരശ്രകിലോമീറ്റർ ആണ്.
ഇന്ത്യൻ നാഷണൽ കോൺഗ്രസിലെ സൗമിനി ജെയിനാണ് ഇപ്പോഴത്തെ കൊച്ചി മേയർ.[2]
പ്രഥമ മേയർ ശ്രീ.എ.എ.കൊച്ചുണ്ണി മാസ്റ്ററായിരുന്നു.
രണ്ടാമത്തെ കൗൺസിലിലും അദ്ദേഹം തന്നെ മേയറായി തെരഞ്ഞെടുക്കപ്പെട്ടു.
തിരുവനന്തപുരം കോർപ്പറേഷൻ
കേരളത്തിലെ അഞ്ച് കോർപ്പറേഷനുകളിൽ ഒന്നാണ് തിരുവനന്തപുരം കോർപ്പറേഷൻ.
തിരുവനന്തപുരം കോർപ്പറേഷന്റെ വിസ്തൃതി 214.86 ചതുരശ്രകിലോമീറ്റർ ആണ്.
1940-ൽ രൂപീകരിച്ച തിരുവനന്തപുരം സിറ്റി മുനിസിപ്പൽ ആക്റ്റിലെ നാലാം വകുപ്പ് പ്രകാരം രൂപം കൊണ്ടതാണ് തിരുവനന്തപുരം കോർപ്പറേഷൻ.
ഇത് രൂപം കൊണ്ടത് 1940 ഒക്ടോബർ 30-നാണ്[1].
തിരുവനന്തപുരം താലൂക്കും നെയ്യാറ്റിൻകര താലൂക്കും ഭാഗികമായും തിരുവനന്തപുരം കോർപ്പറേഷനിൽ ഉൾപ്പെടുന്നു.
കൂടാതെ തിരുവനന്തപുരം , നേമം , വട്ടിയൂർക്കാവ് , കഴക്കൂട്ടം , കോവളം (ഭാഗീകം) എന്നീ നിയമസഭാമണ്ഡലങ്ങളും തിരുവനന്തപുരം കോർപ്പറേഷനിൽ സ്ഥിതിചെയ്യുന്നു.
തിരുവനന്തപുരം കോർപ്പറേഷനിൽ 23 റവന്യൂ വില്ലേജുകൾ സ്ഥിതിചെയ്യുന്നു.
അവ പാങ്ങപ്പാറ , ഉളിയാഴ്ത്തുറ, കഴക്കൂട്ടം , അയിരൂപ്പാറ, വിഴിഞ്ഞം , തൈക്കാട്, മണക്കാട് , തിരുമല , ചെറുവയ്ക്കൽ , ഉള്ളൂർ , പട്ടം , കുടപ്പനക്കുന്ന് , പേരൂർക്കട , കവടിയാർ , വട്ടിയൂർക്കാവ് , ശാസ്തമംഗലം , പേട്ട, വഞ്ചിയൂർ , കടകമ്പള്ളി, മുട്ടത്തറ , ആറ്റിപ്ര, തിരുവല്ലം, നേമം .
സി.പി.ഐ.എമ്മിലെ എസ്.ആര്യ രാജേന്ദ്രനാണ് ഇപ്പോഴത്തെ തിരുവനന്തപുരം കോർപ്പറേഷൻ മേയർ.
(ഇന്ത്യയിലെ ഏറ്റവും പ്രായം കുറഞ്ഞ മേയറാണ്).
പി കെ രാജുവാണ് ഡെപ്യൂട്ടി മേയർ.
കണ്ണൂർ കോർപ്പറേഷൻ
കേരളത്തിൽ പുതുതായി രൂപം കൊണ്ട മുൻസിപ്പൽ കോർപ്പറേഷനാണ് കണ്ണൂർ കോർപ്പറേഷൻ .
2015-ലാണ് ഈ കോർപ്പറേഷൻ രൂപം കൊണ്ടത്.
അതുവരെ നിലവിലുണ്ടായിരുന്ന കണ്ണൂർ നഗരസഭയോട് പള്ളിക്കുന്ന് , പുഴാതി , എളയാവൂർ , എടക്കാട് , ചേലോറ എന്നീ ഗ്രാമപഞ്ചായത്തുകളും ചേർത്താണു ഈ കോർപ്പറേഷൻ രൂപീകരിച്ചിരിക്കുന്നത്[1].
73 ചതുരശ്ര കിലോമീറ്ററാണു കണ്ണൂർ കോർപ്പറേഷന്റെ വിസ്തൃതി[1] 2015 നവംബറിൽ കോർപ്പറേഷനിലേയ്ക്ക് ആദ്യ തിരഞ്ഞെടുപ്പ് നടന്നു.
തിരഞ്ഞെടുപ്പിൽ സി.പി.എമ്മും കോൺഗ്രസും 27 വീതം സീറ്റുകൾ നേടി.
ഒരു സീറ്റ് കോൺഗ്രസ് വിമതൻ നേടി.
എന്നാൽ സി.പി.ഐ.എമ്മിലെ ഇ.
പി. ലതയാണ് കണ്ണൂരിന്റെ ആദ്യ മേയറായത്.[2]
മേയർ ദ്വീപ്/തുഹുവ
മേയർ ദ്വീപ് ന്യൂസിലാന്റിന്റെ നോർത്തേൺ ദ്വീപിന്റെ തീരത്തിനടുത്തുള്ള ദ്വീപാണ്.
മവോറി ഭാഷയിൽ തുഹുവ എന്നി വിളിക്കുന്നു.
ഒരു മൃതമായ അഗ്നിപർവ്വതത്തിന്റെ പുറംഫലകമാണീ ദ്വീപ്.
തൗറംഗയിൽനിന്നും 35 കി.
ഉത്ത്രഭാഗത്തു കിടക്കുന്ന ഈ ദ്വീപ്, 13 ചതുരശ്ര കിലോമീറ്റർ (5 ചതുരശ്ര മൈൽ)വിസ്തീർണ്ണമുണ്ട്.
സമുദ്രനിരപ്പിൽനിന്നും 355 മീറ്റർ (1,165 അടി) ഉയരമുണ്ട്.
7000 വർഷങ്ങൾക്കുമുമ്പ് സമുദ്രത്തിൽനിന്നും അഗ്നിപർവ്വതപ്രവർത്തനം മൂലം ഉയർന്നുവന്നതാണെന്നു കരുതുന്നു.
ഇവിടെ ചൂടുനീരുറവകൾ അനേകം കാണാനാകും.
കൂടാതെ ചെറിയ തടാകങ്ങൾ ഉണ്ട്.
500 മുതൽ 1000 വരെ വർഷങ്ങൾക്കുമുമ്പ് ലാവ ഒഴുകിയിരുന്നതായി കാണാനാകും.
അഗ്നിപർവ്വത പ്രവർത്തനം മൂലം ഉണ്ടായ ഒരുതരം കറുത്ത ഗ്ലാസ്സ് മവോറികൾക്കു പ്രിയപ്പെട്ടതാണ്.
ഒബ്സീഡിയൻ എന്നാണ് ഈ ഗ്ലാസ്സ് അറിയപ്പെടുന്നത്.
മവോറികൽ ഈ ഗ്ലാസ്സിനെ തുഹുവ എന്നാണ് വിളിക്കുന്നത്.
ഇതെ പേരിലാണ് അവർ ഈ ദ്വീപിനെ വിളിക്കുന്നതും.
സിലിക്ക കൂടുതൽ അടങ്ങിയ ലാവ പെട്ടെന്ന് തണുക്കുമ്പോൾ ആണീ ഗ്ലാസ് ഉണ്ടാകുന്നത്.
ഇത് മവോറികൾ മുറിക്കാനുള്ള ഉപകരണമായാണ് ഉപയോഗിക്കുന്നത്.
മേയർ ദ്വീപ് ഇന്ന് ഒരു വന്യജീവിസങ്കേതമാണ്.
2001ലെ സെൻസസ് പ്രകാരം, 3 പേർ ഉണ്ട്.
1996ൽ ഇതു 0 ആയിരുന്നു.
1991ൽ ഇത് 12 ആയിരുന്നു.
ഇതും കാണൂ List of islands of New Zealand List of volcanoes in New Zealand അവലംബം
മേയ്‌വ് ബിഞ്ചി ഇംഗ്ലീഷ് വിലാസം https://ml.wikipedia.org/wiki/Maeve_Binchy
അയർലൻഡിലെ പ്രശസ്തയായ സാഹിത്യകാരിയാണ് മേയ്‌വ് ബിഞ്ചി(28 മേയ് 1940 – 30 ജൂലൈ 2012).
37 ഭാഷകളിലേക്ക് മൊഴിമാറ്റം നടത്തിയിട്ടുള്ള ബിഞ്ചിയുടെ കൃതികളുടെ നാലുകോടി പതിപ്പുകൾ വിറ്റഴിഞ്ഞിട്ടുണ്ട്.
അയർലൻഡിലെ ഡാൽകിയിൽ 1940-ൽ ജനിച്ച ബിഞ്ചി, അധ്യാപികയായാണ് ഔദ്യോഗികജീവിതം തുടങ്ങിയത്.